**Бекітілді**

 «ҮМЗ» АҚ Директорлар кеңесі

 29.07.2020 № 10 хаттама

 **Мақұлданды**

 «ҮМЗ» АҚ Басқармасының шешімі

 24.04.2020 № 18/1216 хаттама

**«ҮМЗ» АҚ КОРПОРАТИВТІК ӘЛЕУМЕТТІК ЖАУАПКЕРШІЛІК САЛАСЫНДА 2017-2019 ЖЫЛДАРҒА АРНАЛҒАН ТҰРАҚТЫ ДАМУ БАҒДАРЛАМАСЫН» 2019 ЖЫЛЫ ЖҮЗЕГЕ АСЫРУ ТУРАЛЫ ЕСЕП**

**Өскемен, 2020**

«Үлбі металлургиялық зауыты» АҚ-ның (бұдан әрі – Қоғам/«ҮМЗ» АҚ) 2019 жылға арналған корпоративтік әлеуметтік жауапкершілік және тұрақты даму саласындағы қызметі Қоғамның Директорлар кеңесінің 2017 жылғы 29 желтоқсандағы № 17 Шешімімен бекітілген «ҮМЗ» АҚ корпоративтік әлеуметтік жауапкершілік саласында 2017-2019 жылдарға арналған тұрақты даму бағдарламасымен регламенттелген, оның негізгі мақсаты – Қоғамның ортамерзмді келешектегі әлеуметтік-жауапкершілікті компания ретіндегі позициясын нығайту және Қоғамның әлеуметтік-экономикалық даму міндеттерін шешу, сонымен қатар Қоғамның 2018-2028 жылдарға арналған Даму стратегиясын тиімді жүзеге асыруды қамтамасыз ету.

# Әлеуметтік іс-шаралар

# Әлеуметтік тұрақтылық индексі (рейтингі) және еңбек ұжымдарында әлеуметтік тұрақтылықты қамтамасыз ету

Еңбек даулары мен жанжалдарды болжамдау және ескерту бойынша жұмыс, сонымен қатар Қоғамның еңбек ұжымдарында әлеуметтік көңіл-күй деңгейін мониторингілеу шеңберінде Қоғамда 2013 жылдан беру тәуелсіз әлеуметтік агенттікті тарта отырып Әлеуметтік тұрақтылық индексін (рейтингін) (бұдан әрі – ӘТИ) анықтау бойынша жыл сайынғы зерттеу жүргізіліп келеді.

2018 жылы ӘТИ зерттеу нәтижелерінің, Әлеуметтік өзара қарым-қатынас жасау және коммуникациялар орталығы мамандарының ұсыныстарының негізінде, сонымен қатар еңбек ұжымдарында өзара қарым-қатынасты жақсарту және әлеуметтік шиеленістің алдын алу мақсатында Қоғамда 2019 жылы Өндірістік персоналдың әлеуметтік-еңбек жағдайларын қамтамасыз ету жөніндегі іс-шаралар жоспары (бұдан әрі – Жоспар) әзірленді, оған мына бағыттар бойынша жұмыстар кіреді:

* құрылымдық бөлімшелердің басшылары мен өндірістік персоналына 2018 жылы Қоғамда ӘТИ анықтау бойынша зерттеу нәтижелері туралы ақпарат беру;
* 2019 жылы Қоғамда ӘТИ анықтау бойынша зерттеу жүргізуге қолдау көрсету;
* еңбек қауіпсіздігі және қорғау мәдениетін арттыру, жұмыс орындарында еңбек жағдайларын жақсарту;
* емдік-профилактикалық тағамның сапасын арттыру;
* жұмыскерлерді олардың біліктілігіне және еңбек өнімділігіне сәйкес материалдық көтермелеу;
* 2019-2022 жылдарға арналған Ұжымдық шартты әзірлеу және оның шарттарын қадағалау;
* жоспарланған оқыту жүйесі арқылы өндірістік персоналдың біліктілігін арттыруды қамтамасыз ету;
* жұмысқа қабылдау және жоғары тұрған лауазымға ұсыну кезінде транспаренттілік/айқындылық қағидаттарын сақтау;
* персоналдың тұрақтамауына мониторинг және талдау жүргізу;
* еңбек ұжымдарында қолайлы моральдік-психологиялық ахуалды қамтамасыз ету;
* басшылықтың персоналмен іскери және сенімділік өзара қарым-қатынас жасауын (кері байланыс) күшейту;
* Қоғам персоналының Қоғамның даму келешегі және Бизнесті трансформациялау жоспарының жүзеге асырылуы туралы ақпарат алу деңгейін арттыру;
* Қоғам жұмыскерлері мен басшылығының арасындағы өзара ақпараттық қарым-қатынас жасауын қамтамасыз ету және жұмыскерлердің жұмыс берушімен кері байланыс жасау мүмкіндіктері туралы ақпарат алуын арттыру;
* жұмыскерлер арасында басшылардың әрекеттеріне және/немесе әрекетсіздігіне шағымдар мен арыздар беру процедурасы бойынша хабардар болу деңгейін арттыру;
* жұмыскерлерге арналған медициналық алдын алу іс-шараларын ұсыну деңгейін арттыру;
* жұмыскерлердің қаржылық сауаттылық деңгейін арттыру;
* жергілікті атқару органдарымен әлеуметтік-тұрмыстық инфрақұрылым мәселелері бойынша өзара қарым-қатынас жасауды қамтамасыз ету.

Жоспардың барлық іс-шаралары толық көлемде орындалды. Жоспарды жүзеге асырудың нақты үлесі – 100% құрады. 2019 жылы зерттеулер нәтижесі бойынша Қоғамның ӘТИ көрсеткіші 77% құрады. 2018 жылмен салыстырғанда ӘТИ 4% артқаны көрініп отыр және де «Орташадан жоғары» деңгейінде тұр. Әлеуметтік фон мен өндірістік персоналдың көңіл-күйі олардың позитивті ойлары мен туындайтын мәселелерді шешуге деген сындарлы көзқарастарын көрсетеді.

Жоспарды орындау туралы есеп тоқсан сайын Қоғам Басқармасының мақұлдауына және Қоғам Директорлар кеңесінің бекітуіне жіберіліп отырды.

|  |  |  |  |  |
| --- | --- | --- | --- | --- |
| **р/б****№** | **Көрсеткіш атауы, %** | **2017** | **2018** | **2019** |
| **1.** | **Әлеуметтік тұрақтылық индексі (рейтингі)** | **78** | **73** | **77** |
| 1.1 | Қатысуы  | 78 | 58 | 64 |
| 1.2 | Әлеуметтік салауаттылық  | 76 | 60 | 65 |
| 1.3 | Әлеуметтік тыныштық  | 76 | 71 | 70 |

ӘТИ мәні іс жүзінде 2017 жылдың деңгейіне дейін өсті. ӘТИ өсуі қатысудың 6 %, әлеуметтік салауаттылықтың 5 % өсуі нәтижесінде болды. Бұған қоса, 2018 жылмен ссалыстырғанда әлеуметтік тыныштықтың шамалы төмендеуі байқалып отыр.

Әлеуметтік тыныштық индексі жұмыскерлер арасында наразылық белсенділік деңгейін, соның ішінде жұмыскерлер мен әлеуметтік топтардың белсенді іс-әрекет жасауға әлеуетті дайын болуын, сонымен қатар белгілі наразылық көріністеріне гипотетикалық және ситуативті дайын болуын көрсетеді. Қоғам әлеуметтік тыныштықтың индексіне «көрнекті» әсер ете алмайды. 2018 жылмен салыстырғанда индекс әлеуметтік тыныштықтың 1 % шамалы төмендегенін көрсетеді, алайда тұрақты деңгейде қалып отыр. 2019 жылы Қоғам жұмыскерлерінің арасында наразылық белсенділік байқалған жоқ.

Еңбек ұжымдарында қол жеткізілген әлеуметтік тұрақтылық деңгейі өндірістік бағдарламаның орындалуына және Қоғамның 2018-2028 жылдарға арналған Даму стратегиясын 2019 жылы жүзеге асыруға бағытталған міндеттерді орындауға оң әсерін тигізді.

# Кадрлық әлеуетті дамыту

Қоғам жұмыскерлерді өзінің аса маңызды активі деп санайды және Қоғамның тұрақты дамуының кепілі болып табылатын олардың амандығын, кәсіби және жеке өсуін қамтамасыз етуге ұмтылады.

2019 жылы Қоғам кадрлық әлеуетті дамыту бойынша мына бағыттардағы қызметті іске асырды:

# Еңбекке транспарентті ақы төлеу және еңбекақының бәсекеге қабілеттілігі

2019 жылы Қоғам жұмыскерлерінің еңбегіне транспарентті ақы төлеуді және еңбекақының бәсекеге қабілеттілігін қамтамасыз ету бойынша іс-шаралар Қоғам Жұмыскерлерінің еңбек нәтижелері мен ол үшін төлеу мөлшері арасындағы өзара байланысты күшейту арқылы іске асырылды:

Қоғам Басқармасының 11.03.2019 ж. №16-1151 шешіміне сәйкес Қоғам бойынша 18.03.2019 №355 бұйрыққа сәйкес Қоғам Жұмыскерлеріне «2018 жылға арналған корпоративтік қызметтің негізгі көрсеткіштеріне (ҚНК)» қол жеткізгені үшін 2018 жылдың жұмыс нәтижелері бойынша 731,2 млн. теңге мөлшерінде сыйақы төленді.

Қоғам Директорлар кеңесінің 28.06.2019ж. № 11 шешіміне сәйкес Қоғам бойынша «ҮМЗ» АҚ ӨӨК жұмыскерлеріне еңбекақыны көтеру және «2016 жылы еңбекақыны көтеру туралы» 17.03.2016 ж. № 265 бұйрыққа өзгерістер енгізу туралы» 28.06.2019 ж. № 850 бұйрық негізінде Қоғамның өнеркәсіптік-өндірістік кешенінің барлық Жұмыскерлеріне 01.06.2019ж. бастап базалық жалақы 10 % көтерілді.

Қоғам Басқармасының 25.12.2019 ж. №62/1197 шешімімен еңбекақы қорының экономиясы есебінен Қоғам Жұмыскерлеріне 2019 жылдың нәтижелері бойынша 179,9 млн. теңге мөлшерде сыйлықақы төленді.

Қоғам Басқармасының 29.11.2019 ж. №58/1193 шешімімен «2019 жылы жұмыс нәтижелері бойынша 2020 жылы сыйақы беру үшін корпоративтік қызметтің негізгі көрсеткіштері (ҚНК)» бекітілді.

# 1.2.2 Қоғам Персоналын іріктеу, таңдау және жалдау процедурасын жетілдіру

2019 жылы білікті персоналды іздестіру ИП 30.0005 «Персоналмен қамтамасыз ету» сәйкес мыналар арқылы іске асырылды:

* корпоративтік портал мен корпоративтік газет арқылы Қоғам жұмыскерлерінің арасында ішкі іздестіру; ПК «Персонал» деректер базасы, Қоғамның басқарушы кадрлар резерві тізімінің деректері;
* Қоғамның ресми сайтында және арнайы сайттарда, соның ішінде халықты жұмыспен қамту мәселелері жөніндегі уәкілетті органның сайтында хабарландыруларды орналастыру жолымен сыртқы іздестіру.

01.09.2019 ж. Бастап Қоғамға, «Қазатомөнеркәсіп» ҰАК» АҚ және «Қазатомөнеркәсіп» ҰАК» АҚ басқа да еншілес ұйымдарына жұмысқа орналасу үшін қызметшілердің лауазымдарына кандидаттарды іздестіру және іріктеуге арналған «HR-Recruiting» автоматтандырылған жүйесі қолданысқа енгізілді.

Қоғамда іріктеу және конкурстық таңдау процедурасы айқындылық және объективтілік қағидаттары негізінде іске асырылды. 2019 жылы 1452 кандидаттың қатысуымен барлығы 484 бос орын толтырылды.

# Жұмыскерлердің кәсіби дамуы

Жұмыскерлерді дамыту және оқыту, сонымен қатар жұмысшыларды Қоғамға қажет кәсіптер бойынша дайындау кадрлық әлеуетті дамытудың маңызды бағыттарының бірі болып табылады.

Қоғамда жұмыскерлерді даярлау, қайта даярлау және біліктілігін арттыру процестері жүйеге келтірілген. Осы мақсатта Қоғам басқа арнайы ұйымдарды тарта отырып, сонымен бірге Қоғамның біліктілігі жоғары мамандары арасынан ішкі тренерлерді тағайындау арқылы да оқытуды ұйымдастырады.

2019 жылы Қоғам жұмыскерлерін оқыту ішкі ұйымдастырушылық-өкімдік құжаттамаға, жұмыс берушінің актілеріне және Қазақстан Республикасының қолданыстағы заңнамасына сәйкес жасалатын оқыту шарттарына сәйкес жүргізілді.

2019 жылы жұмыскерлерді оқытуға және даярлауға жұмсалған қаржының жалпы сомасы 61,19 млн. теңгені құрады. 2019 жылы жұмыскерлер өткен оқытулардың қосынды мөлшері – 9 577 адам-оқытуды (бұдан әрі – адам) құрады, соның ішінде мыналарды жүзеге асыру аясында:

* біліктілікті арттыру, кәсіби даярлау және қайта даярлау бағдарламалары – 9 497 адам;
* корпоративтік оқыту бағдарламалары – 80 адам (2 адам – «Жас мамандар мектебі-2019»; 29 адам – «Директорлар мектебі» семинары, 29 адам – «ТРМ. Автоматтандыру принциптері. Профилактикалық қызмет көрсету» тақырыбына үнемді өндіріс бойынша семинар, 20 адам – «Кәсіпорындарға арналған практикалық комплаенс менеджменті» тренингі).

E-Learning оқытуды жүзеге асыру аясында 216 жұмыскерге «Самұрық-Қазына» корпоративтік университеті жеке мекемесінің Виртуалды оқыту және вебинарлар online порталына рұқсат берілді.

 2017 жылы Қоғам жұмыскерлерін кәсіби дамыту және оқыту динамикасы туралы ақпарат мына кестеде берілген:

|  |  |  |  |  |
| --- | --- | --- | --- | --- |
| Атауы  | Өлш.бірл.  | 2017 | 2018 | 2019 |
| Жоспар  | Факт | Жоспар  | Факт | Жоспар  | Факт |
| Оқыту және даярлауға жұмсалған қаражаттың қосынды сомасы  | млн. теңге | 71,2 | 59,1 | 84,7 | 78,0 | 88,2 | 73,4\*\* |
| Кәсіби даму және оқыту курстарын өткен жұмыскерлердің қосынды саны  | адам-семинар\* | 6953 | 8427 | 6900 | 9043 | 6840 | 9577 |

\*кезең ішінде жұмыскерлер өткен оқытулардың қосынды мөлшері.

\*\*қаржының көрсетілген қосынды сомасына мыналар кіреді: есептің 1.2.3-т. – жұмыскерлерді кәсіби дамытуға шығындар (61,19 млн. теңге) және 1.2.4-т. – магистранттар мен бакалаврларды дайындауға және дуальді оқыту жүйесін жүзеге асыруға шығындар (12,24 млн. теңге).

# Жұмыскерлерді оқытудың корпоративтік бағдарламаларын жүзеге асыру және талантты түлектерді тарту

«Қазатомөнеркәсіп» ҰАК» АҚ және Д. Серікбаев ат. ШҚМТУ арасында ғылыми-техникалық ынтымақтастық туралы келісім аясында 2017 жылдан бастап Қоғам мұқтаждығы үшін Д. Серікбаев ат. ШҚМТУ базасында магистранттарды дайындау, ал 2018 жылдан бастап бакалаврларды да дайындау іске асырылып келеді. Оларды оқыту шығындары 2019 жылы 11,71 млн. теңге құрады.

2019 жылы 2019-2021 оқу жылдарына 2 адамнан (1 – Қоғам жұмыскері және 1 – Қоғам жұмыскері емес) тұратын үшінші магистранттар тобы және 2019-2023 оқу жылдарына бакалаврларды дайындау екінші тобы (Қоғамның 4 жұмыскері) құралды.

2017-2019 жылдар кезеңінде «ҮМЗ» АҚ гранты бойынша Қоғам жұмыскерлерінен емес оқығандар ішінен 2019 жылы 3 адам жұмысқа орналастырылды. Қалғандары есепті қалыптастыру уақытына қарасты оқытуды аяқтаған жоқ.

Бакалаврлар мен магистранттарды оқыту шығындарының динамикасы, сонымен қатар 2017-2019 жылдары оқытылған студенттер саны мына кестеде берілген:

|  |  |
| --- | --- |
| Атауы  | Жыл |
| 2017 | 2018 | 2019 |
| Бакалаврлар мен магистранттарды оқыту шығындары, млн. теңге | 4,50 | 20,00 | 11,71 |
| Студенттер саны, адам  | 9 | 21 | 17 |

Қоғам оқытудың дуальді жүйесін жүзеге асыру жолымен кәсіптік кадрларды дайындау бойынша кешенді жұмыс жүргізілуде, оның аясында:

* «Өскемен көпбейінді технологиялық колледжі» ҚММ-де «Аппаратшы-гидрометаллург» мамандығы бойынша оқыту үшін 8 адамнан тұратын топ жинақталды;
* Шығыс техникалық-гуманитарлық колледжімен Техник-металлургтерді бірлесіп даярлау туралы ынтымақтастық туралы келісім жасалды.

2019 жылы оқытудың дуальді жүйесін жүзеге асыру шеңберінде шәкіртақыны төлеу шығындары 0,53 млн. теңге құрады.

2017-2019 жылдары аталған кәсіптер бойынша оқытудың дуальді жүйесін жүзеге асыру шеңберінде шәкіртақыны төлеу шығындарының динамикасы кестеде берілген:

|  |  |
| --- | --- |
| Атауы | Жыл |
| 2017 | 2018 | 2019 |
| Оқытудың дуальді жүйесін жүзеге асыру шеңберінде шәкіртақыны төлеу шығындары, млн. теңге | 2,34 | 0,87 | 0,53 |
| Студенттер саны, адам | 11 | 9 | 9 |

Шәкіртақыны төлеу шығындарының өзгеруі оқу мекемесінің студенттерді даярлауға арналған оқу бағдарламасын өзгертуімен, осының салдарынан шәкіртақыны төлеумен іс-тәжірибеден өту кезеңінің қысқаруымен, сондай-ақ студенттер санының азаюымен негізделген.

# «ҮМЗ» АҚ ҚЖК» ҚБ-мен (бұдан әрі – Кәсіподақ) ынтымақтастық жасау және жұмыс беруші мен жұмыскерлердің өзара міндеттемелерін сақтауды қамтамасыз ету

Жұмыскерлердің еңбек қызметі үшін қолайлы жағдайлар жасау Қоғамның маңызды міндеттерінің бірі болып табылады. Қоғам өз жұмыскерлерінің әлеуметтік қорғалу, жұмыскердің болашағына деген сенімділігін қолдау мәселесіне асқан жауапкершілікпен қарайды. Әлеуметтік серіктестікті нығайту, жауапкершілікті қадағалау, жұмыскерлерге кепілді жеңілдіктер мен төлемдерді қамтамасыз ету мақсатында 2019 жылдың 29 ақпанында 2019-2022 жж. арналған Ұжымдық шартқа қол қойылды, ол әлеуметтік-еңбек қатынастарын, сонымен қатар Қоғамдағы еңбек қатынастарымен тікелей байланысты қарым-қатынастарды реттейтін құқықтық акті болып табылады. Ұжымдық шарттың мәні – Қоғам жұмыскерлерінің өкілдері мен жұмыс берушінің арасында Қазақстан Республикасы заңнамасының негізінде еңбек саласындағы өзара нақты міндеттерді белгілеу.

Ұжымдық шарттың әлеуметтік жеңілдіктер, Қоғам қаражаты есебінен көрсетілетін кепілдіктер мен өтемақы төлемдері бөлігінде қолданылуы жұмыскерлердің кәсіподақта мүше болуы-болмауына қарамастан қолданылады.

Ұжымдық келіссөздерді жүргізу, Ұжымдық шарттың жобасын дайындау және оған өзгерістер енгізу мақсатында париреттік негізде Келіссөздерді жүргізу және Ұжымдық шарт жобасын дайындау жөніндегі комиссия (бұдан әрі – Комиссия) құрылды. 2019 жылы Қоғам жұмыскерлері мен бұрынғы жұмыскерлерінің әлеуметтік қорғалуын арттыратын 2019 – 2022 жж. Ұжымдық шарттың жобасын талқылау бойынша Комиссияның екі отырысы өтті. Бұдан басқа, 2019 жылы Комиссияның алты отырысы өтті, оларда қолданыстағы Ұжымдық шартқа толықтырулар талқыланды.

Ұжымдық шарттың орындалуын бақылау жөніндегі комиссия тоқсан сайын Ұжымдық шарт талаптарының орындалуына бақылау жасауды іске асырды. 2019 жылы жұмыс беруші мен жұмыскерлердің Ұжымдық шарт бойынша өзара міндеттемелері ҚР қолданыстағы заңнамасына (ҚР Еңбек кодексі, «Кәсіподақтар туралы» ҚР Заңы), Қоғам Жарғысы, Қоғамның Еңбек тәртібі ережелері және Қоғамның қаржы жоспарына сәйкес жұмыскерлер мен жұмыс берушінің тарапынан толық орындалды.

Ұжымдық шарт талаптарының орындалуы туралы ақпарат Қоғамның Корпоративтік порталында орналастырылған, сонымен қатар Қоғамның Басқарма Төрағасының Қоғамның еңбек ұжымдарының өкілдерімен тоқсан сайынғы кездесулерде жұмыскерлердің назарына жеткізіліп отырды.

2017-2019 жылдары Қоғам Кәсіподаққа Қоғам Жұмыскерлері үшін мәдени-бұқаралық, спорттық және сауықтыру іс-шараларына сәйкесінше 47,3 млн. теңге, 41,9 млн. теңге және 61,5 млн. теңге бөлді. 2019 жылы соманың артуы Қоғамның 70 жылдығына арналған іс-шараларды өткізумен байланысты.

# Жұмыскерлерге арналған әлеуметтік бағдарламалардың дамуы

Қоғам жұмыскерлерге өзінің еңбек міндеттерін сәтті орындауына мүмкіндік беретін ұжымдарда жұмыстағы салауатты микроахуалды жасауға бағытталған әлеуметтік сипаттағы төлемдерге ғана емес, сонымен бірге бұрынғы жұмыскерлерді әлеуметтік қолдауға да үлкен көңіл бөледі.

2017-2019 жылы әлеуметтік пакет мөлшерінің өзгеру динамикасы кестеде келтірілген:

 *мың теңге*

|  |  |  |  |
| --- | --- | --- | --- |
| Атауы  | 2017 | 2018 | 2019 |
| Бір жұмыскерге әлеуметтік пакеттің мөлшері  | 69,4 | 35,6\* | 74,4 |
| Бір бұрынғы жұмыскерге әлеуметтік пакеттің мөлшері  | 13,7 | 12,4 | 16,4 |

\* - 2018 жылы бір жұмыскерге әлеуметтік пакет мөлшерінің төмендеуі Қоғамның жұмыскерлерді ауыру жағдайына ерікті медициналық сақтандыруға шығындарының болмауымен негізделген.

2017-2019жж. Кезең ішінде осы мақсаттарға жұмсалды:

 *млн. теңге*

|  |  |  |  |
| --- | --- | --- | --- |
| Атауы  | 2017 | 2018 | 2019 |
| Жұмыскерлерге материалдық көмек  | 67,7 | 65,7 | 57,2 |
| Қоғамның бұрынғы жұмыскерлерін әлеуметтік қорғау  | 13,6 | 12,4 | 34,5 |
| Қоғамның жұмыскерлерін ауыру жағдайына ерікті сақтандыру  | 68,2 | 0 | 77,3 |
| Қоғам жұмыскерлері мен бұрынғы жұмыскерлеріне медицналық қызмет көрсету  | 98 | 91 | 90,3 |
| ЖИЫНЫ: | 247,5 | 169,1 | 259,3 |

Тұрғын үй жағдайларын жақсарту бойынша жұмыскерлерге әлеуметтік қолдау көрсету мақсатында Қоғамда «ҮМЗ» АҚ жұмыскерлеріне ұзақмерзімді қарыз беру жөніндегі өтініштерді қарастыру тәртібі туралы» қағида қолданылады. Тұрғын үй жағдайларын жақсартуға жыл сайын 50 млн. теңге мөлшерінде қаражат бөлінеді. 2017-2019 жылдары Қоғамның 32 жұмыскері тұрғын үй жағдайын жақсартты:

|  |  |  |  |  |
| --- | --- | --- | --- | --- |
| Атауы  | Өлш.бірл.  | 2017 | 2018 | 2019 |
| Тұрғын үй жағдайларын жақсартуға ақшалай қаражаттың сомасы  | млн. теңге | 49,2 | 48,6 | 41,8 |
| Тұрғын үй жағдайларын жақсартқан Қоғам жұмыскерлерінің саны  | адам | 13 | 10 | 9 |

# Қоғамның жастар саясаты

Жас жұмыскерлермен белсенді жұмыс жасау Қоғамның маңызды басымдықтарының бірі болып табылады. Ол Қоғамның кадрлық қорғалуын қамтамасыз етуге, білім беру мекемелерінің үздік түлектерінің ішінен біліктілігі жоғары жас мамандарды дайындауға және олардың Қоғамда барынша тез және тиімді бейімделуіне бағытталған.

«ҮМЗ» АҚ Жас маманы және Жас жұмысшысы туралы қағидаға сәйкес 2019 жылы Қоғамға қабылданған 3 жас жұмысшыға 1 жыл мерзімге «Жас жұмысшы» мәртебесі бекітілді.

Корпоративтік мәдениетке бейімдеу, дәстүрлермен және өзін-өзі ұстай білу ережелерімен таныстыру мақсатында Қоғамда Үлбі металлургиялық зауытының жаңадан қабылданған жұмыскеріне арналған жадынама әзірленді, ол жаңадан қабылданған әрбір жұмыскерге беріледі.

2003 жылдан бері Қоғамда Жастар бірлестігі (бұдан әрі – ЖБ) бар. ЖБ басты мақсаты – жас жұмыскерлердің толыққанды рухани, мәдени, білімдік, кәсіби және физикалық дамуына жағдай жасау, шешімдерді қабылдау процесіне қатысу, оларды сәтті әлеуметтендіру және әлеуетін Қоғамның одан әрі дамуына бағыттау.

ЖБ құрамына өндірістік қызметті, ЖБ жұмысты, сонымен қатар Қоғам мен өңірдің (Өскемен қ. Және Курчатов қ.) қоғамдық-саяси өміріне қатысуды қоса алып жүрген ең белсенді жас жұмыскерлер ішінен сайланған өкілдер кіреді.

2019 жылы ЖБ Қазақстанда 2019 жылы жарияланған Жастар жылы аясында және Қоғамның 70 жылдығын атап өту аясында «Ядролық форум» Қоғамдық бірлестігінің құрамында «ҮМЗ» АҚ Жастар бірлестігі бастапқы ұйымының қағидасына» сәйкес өз қызметін іске асырды.

ЖБ мүшелері:

* «Самұрық-Қазына» АҚ және «Қазатомөнеркәсіп» ҰАК» АҚ Жастар кеңесінің форумдары мен отырыстарына қатысты;
* «Жастар, ғылым, инновациялар» ІІІ ғылыми-техникалық жастар конференциясына қатысты;
* Мәдени-бұқаралық іс-шараларды ұйымдастырды, сондай-ақ Қоғам (спартакиадалар, корпоративтік іс-шаралар, семинарлар және т.б.), өңір (Өскемен қ. және Курчатов қ.) әкімшілігі және «Nur Otan» партиясы өткізетін барлық іс-шараларға қатысты;
* Балалар үйінде сенбіліктер мен қайырымдылық акцияларын ұйымдастырды.

# «Персоналды басқарудың мақсатты моделін енгізу» жобасы

«Қазатомөнеркәсіп» ҰАК» АҚ жүзеге асырылып жатқан Трансформациялау бағдарламасы және КАР 17 «Персоналды басқарудың мақсатты моделі» жобасын жүзеге асыру аясында 2019 жылы Қоғамда персоналды басқару саласындағы процестерді реттейтін мына құжаттар жетілдірілді/әзірленді:

* «ҮМЗ» АҚ-да білім беру ұйымдарының оқушыларының іс-тәжірибесі туралы қағида;
* «ҮМЗ» АҚ жұмысшыларының арасында кәсіби шеберлік байқау-конкурстары туралы қағида;
* «ҮМЗ» АҚ Жас маманы және Жас жұмысшысы туралы қағида;
* «ҮМЗ» АҚ жұмыскерлерінің еңбегіне ақы төлеу және сыйлықақы беру туралы қағида;
* «ҮМЗ» АҚ жұмыскерлерінің лауазымдық жалақылары туралы қағида;
* Ауыр жұмыстармен, зиянды және (немесе) қауіпті еңбек жағдайлары бар жұмыстармен айналысатын «ҮМЗ» АҚ жұмыскерлерінің еңбегіне ақы төлеу туралы қағида;
* «ҮМЗ» АҚ жұмыскерлері қызметінің негізгі көрсеткіштерін белгілеу және бағалау тәртібі туралы қағида;
* «ҮМЗ» АҚ бөлімше басшысының қоры туралы қағида;
* «ҮМЗ» АҚ Басқарма Төрағасының қоры туралы қағида;
* Идея үшін сыйлықақы төлеу туралы қағида;
* Ғалым дәрежесі үшін үстемеақы туралы қағида;
* «ҮМЗ» АҚ ЖҚ экономиясын анықтау және пайдалану тәртібі туралы қағида;
* «ҮМЗ» АҚ жұмыскерлеріне ақылы жыл сайынғы еңбек демалысына материалдық көмек көрсету туралы қағида.

Жұмыскерлер қызметінің тиімділігін арттыру, жұмыс нәтижелеріне талаптарды белгілеу, жұмыскерлердің дағдыларын, білімі мен құзыреттіліктерін дамыту мақсатында «ҮМЗ» АҚ персоналының қызметін бағалау туралы қағидаға сәйкес стратегиялық мақсаттарды орындау үшін 2019 жылы Қоғам орталық аппаратының 302 жұмыскері 2018 жылдың қорытындылары бойынша қызметті кезеңдік кешенді бағалаудан өтті. Өткізілген бағалау нәтижелері бойынша барлық жұмыскерлер 2019 жылға жеке даму жоспарларын жасады, оған жұмыскердің кәсіби дағдылары мен құзыреттіліктерін дамыту арқылы тиімділігін арттыруға бағытталған оқыту және дамыту іс-шаралары кірді.

# Қоғамда әлеуметтік тыныштықты қамтамасыз ету

Қоғам жұмыскерлер арасында жанжал жағдайлар мен еңбек дауларына жол бермеу бойынша түрлі шараларды өткізуге аса назар бөледі.

Қоғамда жанжал жағдайларды шешу үшін бар ресурстар медиаторлардың болуымен және Омбудсменнің қызметімен толықтырылды.

Медиаторлар тізімі Корпоративтік порталда жарияланған.

Іскери этика қағидаттарын сақтау және әлеуметтік-еңбек дауларын оңтайлы реттеу мақсатында Қоғамның Директорлар кеңесінің шешімімен (05.12.2016ж. №47) Қоғамның омбудсмені тағайындалды. 2019 жылы Қоғамның омбудсмені «Қазақстан медиация орталығы» ЖМ «Корпоративтік омбудсмен» тақырыбы бойынша тренингте оқудан өтті.

Қоғамның ақпараттық стендтерінде байланыс телефондары және электрондық почта мекенжайлары көрсетіліп, омбудсмен туралы ақпарат орналастырылған.

# Сыбайлас жемқорлық пен алаяқтыққа қарсы іс-қимыл, корпоративтік жанжалдар мен мүдделер қақтығысын реттеу

Қоғам қызметінің негізгі бағыттары және лауазымды тұлғалар мен жұмыскерлердің сыбайлас жемқорлыққа қарсы әрекеттері «ҮМЗ» АҚ сыбайлас жемқорлық пен алаяқтыққа қарсы іс-қимыл жасау саясатымен» реттелді. Аталған Саясаттың қағидаттары мен қағидалары персоналдың назарына Қоғамның корпоративтік порталы арқылы, сонымен қатар бөлімше басшылары арқылы жеткізілді. Жүйелі түрде оған талдау жасалып, өзектілендіріліп тұрды. 26.06.2019ж. және 24.10.2019ж. аталған құжатқа қажетті түзетулер мен өзгертулер енгізілді.

Тәуекелдермен тиімді күресу, құқық бұзушылықтарға адекватты қарсы іс-қимыл жасау үшін Қоғамда «Ықтимал немесе мәлім болған алаяқтық фактілері, ішкі бақылау процедуралары мен «Қазатомөнеркәсіп» ҰАК» АҚ басқа да стандарттарын бұзушылықтар туралы құпиялы хабарлау саясаты» қолданылды.

Қоғамның Директорлар кеңесі бекіткен (16.09.2019ж. № 15) «ҮМЗ» АҚ сыбайлас жемқорлық тәуекелдерін барынша азайту жөніндегі іс-шаралар жоспары» әзірленді және жүзеге асырылуда.

Ақпараттық стендтерде, Қоғамның ішкі және сыртқы корпоративтік веб-сайттарында Deloitte сыртқы тәуелсіз ұйымының «жедел желісіне» жүгіну тәсілдері және контактілері туралы ақпарат орналастырылған, Қоғам жұмыскерлері мен мүдделі тұлғалардан сыбайлас жемқорлық фактілері, корпоративтік этика нормаларын бұзушылықтар, сонымен қатар Қоғамның лауазымды тұлғаларының заңсыз іс-әрекеттері туралы ақпаратты алу мүмкіндігі үшін жедел желінің қызметтері үш тілде көрсетіледі.

29.03.2019ж. Қоғам жұмыскерлерінің ҚР Мемлекеттік қызмет істері және сыбайлас жемқорлыққа қарсы іс-қимыл жасау агенттігі ШҚО бойынша департаментінің басшылығымен ақпараттық-профилактикалық кездесуі өткізілді.

28.05.2019ж. Қоғамның еңбек ұжымдары өкілдерінің Өскемен қ. әкімдігі, ШҚО Діни істері басқармасы және ҚР ҰҚК ШҚО бойынша департаменті өкілдерімен «Діни экстремизим, сыбайлас жемқорлық және лаңкестікке қарсы іс-қимыл жасау» тақырыбында кездесуі өткізілді.

19.12.2019ж. және 20.12.2019ж. Қоғамның негізгі өндірістерінің еңбек ұжымдарының ҰҚК ШҚО бойынша департаменті және Өскемен қ. Полиция басқармасының ұрлау және алаяқтыққа қарсы іс-қимыл жасау саласындағы мамандарымен үш ақпараттық алдын-алу кездесуі өткізілді.

2019 жылдың қазан айында «Қазатомөнеркәсіп» ҰАК» АҚ комплаенс қызметінің өкілдерімен бірге Қоғамның басқарушы құрамы үшін ақпаратты ашу және комплаенс жалпы мәселелері, соның ішінде сыбайлас жемқорлық фактілерін ескерту бойынша семинар ұйымдастырылды және өткізілді.

«Сыбайлас жемқорлыққа қарсы іс-қимыл жасау туралы» 18.11.2015ж. №410-V ҚР заңының талаптарына сай, сыбайлас жемқорлыққа қарсы іс-қимыл жасау саласында құқық қолдану практикасын бағалау мақсатында квазимемлекеттік сектор субъектісі ретінде Қоғамға сыбайлас жемқорлыққа қарсы мониторинг іске асырылды. Мониторинг нәтижесінде сыбайлас жемқорлық тәуекелдерінің (сыбайлас жемқорлық құқық бұзушылықтарының) болу фактілерінің жоқтығы туралы, сыбайлас жемқорлыққа қарсы мәдениеттің жоғары деңгейі және қолданыстағы Қоғам Саясатының тиімділігі туралы қорытынды жасалды. Жұмыскерлер өткізіліп жатқан сыбайлас жемқорлыққа қарсы іс-шараларды қабылдайды және оң бағалайды. Наразылық және әлеуметтік шиеленіс белгілері анықталған жоқ.

Жүзеге асырылған сыбайлас жемқорлық тәуекелдерінің болмауымен байланысты сыртқы немесе ішкі сыбайлас жемқорлыққа қарсы талдау жүргізу үшін негіздер жоқ.

Материалдық залал келтіру мүмкіндігін, сыбайлас жемқорлық тәуекелдерінің туындауын барынша азайту, сонымен қатар квазимемлекеттік сектор субъектісі ретінде Қоғамның іскери беделін қорғау үшін И.19.0009-16 «Әлеуетті жеткізушіні тексеру тәртібімен» көзделген тәртіпте сатып алу процедураларына бақылау жасау іске асырылды.

# Еңбекті қорғау және қоршаған ортаны қорғау жөніндегі іс-шаралар

Қоғам апатсыз өндірістік қызметті, жұмыскерлердің қауіпсіз еңбек жағдайларын қамтамасыз ету және болу аймағында тұратын халықтың денсаулығын сақтау үшін өзінің жауапкершілігін толықтай түсінеді.

Қоғамда IS0-14001 (қоршаған орта менеджменті жүйесі), ISO 9001 (сапа менеджменті жүйесі) және BS OHSAS 18001 (денсаулықты қорғау және еңбек қауіпсіздігін қамтамасыз ету менеджменті жүйесі) халықаралық стандарттарының талаптарына сәйкес келетін интеграцияланған менеджмент жүйесі енгізілген. Осы жүйеге сәйкес Қоғамда Қазақстан Республикасының еңбекті және қоршаған ортаны қорғау, радиациялық және ядролық қауіпсіздік саласындағы заңнамасы талаптарын сақтау бойынша жұмыс ұйымдастырылған.

2019 жылы Қоғамда ТЮФ Тюрингенмен бірлескен «Интерсертифика ТЮФ» ЖШҚ қадағалау аудиті өтті, ол Қоғам менеджменті жүйесінің ISO 9001, ISO 14001 және BS OHSAS 18001 стандарттарының талаптарына сәйкес келетінін растады.

# 2.1. Еңбекті қорғау және қауіпсіз жағдайларын қамтамасыз ету

2019 жылы денсаулық қорғау және еңбек қауіпсіздігін қамтамасыз ету менеджменті жүйесі Қазақстан Республикасының заңдарына, өндірістегі қауіпсіздік талаптарына регламенттейтін нормативтік және техникалық актілерге, Қоғамның бұйрықтарына, өкімдеріне, OHSAS 18001 халықаралық стандарттары-ның талаптарына, Жалғыз акционердің нұсқаулары мен нұсқаулықтарына сәйкес іске асырылды.

Қоғам еңбек жағдайларын жақсарту, қорғау бойынша іс-шараларды және санитариялық-сауықтыру іс-шараларын қаржыландыру сұрақтарына бірінші кезекте мән берді. Осы мақсаттар үшін Қоғамда «2019 жылға арналған еңбек жағдайларын жақсарту, қорғау және санитариялық-сауықтыру іс-шараларының кешенді жоспары» (бұдан әрі – Кешенді жоспар) әзірленді және Басқарма Төрағасы 24.12.2018ж. бекітті.

Кешенді жоспар бойынша 136 іс-шара орындалып, оған 143 млн. теңге жұмсалды, соның ішінде:

- еңбек жағдайларын жақсарту – 93 іс-шара, бұл ретте 2651 жұмыскердің еңбек жағдайлары жақсартылды, 79,7 млн. теңге жұмсалды;

- жарақаттылық ықтималдығын төмендету – 34 іс-шара, бұл ретте 446 жұмыскердің жарақат алу ықтималдығы төмендетілді, 2,9 млн. теңге жұмсалды;

- жалпы ауру-сырқауды төмендету – 5 іс-шара, бұл ретте 39 жұмыскердің ауыру ықтималдығы төмендетілді, 1,5 млн. теңге жұмсалды;

- апат ықтималдығын төмендету – 4 іс-шара, бұл ретте 165 жұмыскер үшін апат ықтималдығы төмендетілді, 58,9 млн. теңге жұмсалды.

Қоғамда лайықты санитариялық-тұрмыстық жағдайлар жасалған: душ, кептіру орындары, гардероб, жуынатын жер, дәретханалар, тамақтануға арналған бөлмелер, олар қажетті тұрмыстық техникамен жабдықталған.

2019 жылы жұмыскерлер сапалы арнайы киім-кешекпен және жеке қорғану құралдарымен толық көлемде қамтамасыз етілді.

 Жұмыскерлердің арнайы киім-кешекпен, арнайы аяқ киіммен және басқа да жеке қорғану құралдарымен қамтамасыз етілуіне ұдайы бақылау жүргізілді. Бөлімшелерде арнайы киім-кешектің жай-күйіне инвентаризация, оны брактау, пайдаланылу мерзімдерінің арнайы киім-кешек пен арнайы аяқ киімді жұмыс берушінің қаражаты есебінен тегін берілу нормаларына сәйкестігіне бақылау ұдайы негізде жүргізіліп отырды.

Еңбекті қорғауға шығындар 1 107,3 млн.теңгені құрады, соның ішінде жеке қорғану құралдары мен сақтандырғыш айлабұйымдары – 279 млн.теңге, емдік-профилактикалық тағам мен сүтті беру бойынша қызметтер – 261,6 млн.теңге, арнайы кір жуу қызметтері мен сабын-жуғыш құралдары – 250,5 млн.теңге, басқа шығындар – 316,2 млн.теңге. Еңбекті қорғауға және қауіпсіз жағдайларын қамтамасыз етуге бағытталған өткізілген іс-шаралар апатсыз өндірістік қызметті қамтамасыз етуге мүмкіндік берді, бұл Қоғамның 2018-2028 жылдарға арналған Даму стратегиясына сәйкес тиісті көрсеткіштерге қол жеткізуге мүмкіндік берді.

Өндірісте жазатайым оқиғалардың алдын алу және жол бермеу бойынша жұмыс Қоғам Басқармасының отырысында бекітілген (26.12.2017 № 59/1065 хаттама) «ҮМЗ» АҚ басшылығының менеджмент (сапа, экология, денсаулық қорғау және еңбек қауіпсіздігін қамтамасыз ету) саласындағы саясатына» сәйкес жүргізілді.

2019 жылы еңбек (қызметтік) міндеттерін орындау кезінде жазатайым оқиғалардан жұмыскерді міндетті сақтандыру шарты әрекет етті, «КСЖ «Nomad Life» АҚ-мен жасалған, 07.12.2018ж. сериясы 41 №41071218004/271217/25.

2019 жылы 2020 жылға «КСЖ «Nomad Life» АҚ-мен 18.11.2019ж. сериясы 41 №41011119001/301118/3 еңбек (қызметтік) міндеттерін орындау кезінде жазатайым оқиғалардан жұмыскерді міндетті сақтандыру шарты жасалды.

Өндірісте жазатайым оқиғаларға жол бермеу бойынша шараларды қабылдау мақсатында Қоғамда барлық жазатайым оқиғалар есепке алынып, олардың себептерін тексеру және талдау жүргізілді, нәтижелері бойынша алдын алу іс-шаралары әзірленді, алайда, 2019 жылы Қоғамда Бериллий өндірісінің слесарь-жөндеушісімен бір жазатайым оқиға болды. Жазатайым оқиғаның мән-жайлары мен себептерін арнайы тергеу жүргізілді. Тергеуді «ШҚО ЕМИБ» ММ 17.09.2019 №153 бұйрықпен тағайындаған комиссия жүргізді. Комиссия еңбек қызметімен байланысты жазатайым оқиғаның мына себептерін анықтады:

1. Зардап шегушінің өрескел абайсыздығы, ол тікелей басшысынан тапсырма алмай, өз бастамасымен сорғыға қызмет көрсету алаңы мен «Индуга» пешінің айналма сумен жабдықтау торабында судың жиналу себебін анықтаудан көрінді.

2. Тікелей басшының тарапынан жұмыстар өндірісін қанағаттанарлықсыз ұйымдастыру, ол қол астындағылардың БиОТ нұсқаулықтары мен еңбек тәртібі талаптарына сақтауға бақылау жасауды нашарлатқаннан көрінді.

**2019 жылы жазатайым оқиғалар жиілігінің коэффициентін талдау**

|  |  |  |  |
| --- | --- | --- | --- |
| Жұмыскерлер саны  | Жазатайым оқиғалар саны  | Жиіліктің нақты К\* | К жиіліктің мақсатты мәні  |
| топтық | өлім болған | ауыр | **барлығы** |
| 3658 | 0 | 0 | 1 | 1 | 0,27 | 0 |

\*Кж жарақат алу жиілігінің коэффициенті – белгілі уақыт кезеңі ішінде 1000 жұмыскерге келетін жазатайым оқиғалар санын білдіреді

**2019 жылы еңбек өабілеттілігін жоғалтумен жазатайым оқиғалар жиілігінің коэффициентін (LTIFR) талдау**

|  |  |  |  |  |
| --- | --- | --- | --- | --- |
| Жазатайым оқиғалар саны  | Еңбекке қабілетсіз болған күндер саны  | Жұмыс істеген қосынды жұмыс уақыты  | НақтыLTIFR | LTIFR мақсатты  |
| топтық | өлім болған | ауыр | **барлығы** | күндер | сағат |
| **0** | **0** | **1** | **1** | **82** | **5 608 694** | **0,18** | **0,0** |

- LTIFR – жұмыс істеген 1 миллион сағат ішіндегі жарақаттың жалпы санын білдіретін көрсеткіш, есептеу мына формула бойынша жүргізіледі:

LTIFR=(ЖО саны/сағат саны)\*1 000 000 = (1/5608694)\*1000000= 0,18

2019 жылдан бастап Қоғамда еңбек қауіпсіздігін қамтамасыз ету бойынша «Үздік халықаралық тәжірибені қолдану» қызмет бағыты енгізілді. Әуеғарыш кешенінде әзірленген жұмыс орындарында жағымсыз оқиғалардың туындау тәуекелдерін бағалау әдістемесі енгізілді. Осы әдістемеге сәйкес жағымсыз оқиға салдарының маңыздылығы, жағымсыз оқиғаның туындау ықтималдығы, жағымсыз оқиғаның алдында болған жағдайды анықтау ықтималдығы сияқты тәуекел көрсеткіштеріне бағалау жүргізілді. Соңынан тәуекелдің жалпы деңгейі бағаланады. Осы мақсатта «Тәуекелдерді бағалау» ұйым стандарты жетілдірілді.

Тәуекелдерді бағалаудың жаңа әдістемесі төмендегілерге мүмкіндік берді:

- қоғам қызметінің салдары болып табылатын, жарақат немесе денсаулық жағдайының нашарлауы түрінде зиян келтіру әлеуеті бар барлық көздерді, жағдайларды немесе әрекеттерді (немесе олардың комбинацияларын) мақсат ретінде белсенді айқындау;

- жұмыскерлердің қабілеттігі, мінез-құлқы мен кемшіліктері сияқты адами факторларды есепке алу.

Қоғамда қауіпсіздік мәдениеті деңгейін арттыру мақсатында Қоғамның өндіріс қауіпсіздігі жөніндегі директор 02.07.2018 бекіткен «ҮМЗ» АҚ қауіпсіздік мәдениетінің деңгейін арттыру жөніндегі іс-шаралар жоспары» (2018-2022жж.) әзірленген:

- жұмыскерлердің қауіпсіздігін қамтамасыз ету, құрал-жабдықты қорғау және оның тоқтаусыз жұмыс істеуін қамтамасыз ету мақсатында LoTo жүйесі (қауіпті энергия көздерін бақылау) енгізілді;

- ҰАК СТ 5.0.4 «Өндірістік қауіпсіздікке мониторинг және бақылау жасауды ұйымдастыру тәртібі» және ҰАК СТ 5.1.2 «Еңбек қорғау және өнеркәсіптік қауіпсіздікті басқару жүйесіне қойылатын жалпы талаптар» сәйкес Near Miss жүйесі (қауіпті іс-әрекеттерді, қауіпті жағдайларды, салдарсыз оқиғаларды, қауіпсіздікке тәртіптік аудиттер жүргізу) енгізілді.

ПК «УПБ» электрондық модулі қолданысқа енгізілді. Барлық анықталған қауіпті іс-әрекеттер, қауіпті жағдайлар, салдарсыз оқиғалар одан әрі талдау жасау және оларды жою бойынша шаралар қабылдау үшін модульде тіркеледі. ПК «УПБ» Қоғамның өндірістік қауіпсіздігін ішкі бақылаудың құрамдас бөлігі болып табылады. Қауіпті жағдайлар мен қауіпті іс-әрекеттерді анықтау және уақтылы жою жағымсыз оқиғалардың (жарақаттар, кәсіптік аурулар, оқыс оқиғалар) туындауына жол бермеудің мақсаты болып табылады.

2019 жылы Қоғам бөлімшелерінің, өндіріс қауіпсіздігі жөніндегі директор қызметінің және Қоғамның негізгі құрылыс және қайта құру бөлімі тарапынан мердігер ұйымдардың жұмыскерлерінің өндірістік қауіпсіздік талаптарын сақтауына ұдайы бақылау жасалды. Бұзушылықтар анықталған кезде, аталған қызметтердің өкілдерінің өкімі бойынша жұмыстар анықталған бұзушылықтар жойылғанға дейін тоқтатылып отырды. СТ 28.0021 «ҮМЗ» АҚ-ның мердігер ұйымдармен өзара қарым-қатынас жасау тәртібі» жетілдірілді, онда мердігер ұйымдардың тиісті тізімдемесін толтыра отырып мердігер ұйымдарға бақылау жасу тәртібі белгіленген.

Қоғам жұмыскерлерді еңбек қауіпсіздігі және қорғау, өнеркәсіптік, өрт, радиациялық, ядролық қауіпсіздік бойынша оқыту мәселелерін ұдайы негізде қадағалап отырды.

2019 жылы мамандандырылған оқу орталықтарында «Еңбек қауіпсіздігі және қорғау мәселелері» және «Өнеркәсіптік қауіпсіздік мәселелері» біліктілікті арттыру курстарында Қоғамның 1474 жұмыскері оқып, белгіленген үлгіде сертифкат алды.

Жаңадан қабылданған 371 жұмыскер үшін еңбек қауіпсіздігі және қорғау, өнеркәсіптік, өрт, радиациялық, ядролық қауіпсіздік бойынша оқыту жүргізілді. 450 жұмыскер кіріспе нұсқамалық өтті, 371 жұмыскер жұмыс орнындағы еңбек қауіпсіздігі және қорғау бойынша бастапқы нұсқамалық жүргізіліп, білімдері тексерілді. Оқытудан, білімін тексеруден өтпеген және өз бетімен жұмыс істеуге жіберілмеген тұлғалар болған жоқ.

Еңбекті қорғау бойынша қолданыстағы ережелер, нормалар, нұсқаулықтар, стандарттар мен басқа да нормативтік-құқықтық актілердің талаптарын бұзушылықтар мен шегіністердің алдын алу және анықтау мақсатында еңбекті қорғау жөніндегі техникалық (кәсіподақтық) инспекторлар құрылымдық бөлімшелердің басшылары және мамандарымен бірлесіп ай сайын жұмыс орындарында еңбек қауіпсіздігі және қорғаудың жай-күйін жоспарлы тексерулерді жүргізіп отырды. Тексеру нәтижелері бөілмшелерде ай сайын өткізілетін Еңбекті қорғау күндерінде талқыланды.

Кәсіподақпен бірлесіп жыл сайын Қоғамда еңбекті қорғау, қоршаған ортаны қорғау, өнеркәсіптік және өрт қауіпсіздігі бойынша байқау-конкурс өткізіледі. Осы байқау-конкурстың қорытындысы жылына бір рет шығарылады. «Еңбекті қорғау, қоршаған ортаны қорғау, өнеркәсіптік және өрт қауіпсіздігі бойынша байқау-конкурстың жеңімпазы» атағына 2019 жылы Тантал өндірісі, Энергетикалық орталық және Автокөлік шаруашылығының ұжымдары ие болды. Байқау-конкурсының мақсаты – Қоғам жұмыскерлерін еңбек қауіпсіздігі және қорғау, өнеркәсіптік және өрт қауіпсіздігі жөніндегі ережелерді сақтау, өндірістік жарақат алу және кәсіби ауыруларды азайту, еңбек жағдайлары мен өндірістік мәдениетті жақсарту, қоршаған орта нысандарына ластаушы заттардың шығарындылары мен төгінділерін азайту бойынша жұмысқа белсене қатысуға тарту.

Кәсіпорынның ішкі бақылау тексерулері:

Өндіріс қауіпсіздігі жөніндегі директор қызметінің өнеркәсіптік қауіпсіздік және еңбекті қорғау бөлімінің мамандары 2019 жылы Қоғам бөлімшелерінде 40 тексеру жүргізді. 341 бұзушылық анықталды, қазіргі уақытта оның 306-сы жойылды. Қалған бұзушылықтарды жою мерзімі келген жоқ.

2019 жылы өнеркәсіптік қауіпсіздік жөніндегі инженерлер 46 апатқа қарсы оқу-жаттығу мен 26 оқу дабылының өткізуін бақылады. Оқу дабылын өткізу кезінде 11 бұзушылық анықталды, осы уақытта барлық бұзушылықтар жойылды.

2019 жылы Қоғамның қазандықгаз қадағалау және көтергіш құрылыс нысандарын қадағалау жөніндегі инженерлері 133 қауіпті техникалық құрылғыларды куәландыруда жүргізді.

2019 жылы Қоғамда мемлекеттік бақылау және қадағалау органдары тексеру жүргізген жоқ.

**Өнеркәсіптік қауіпсіздік:**

30.05.2019ж. бастап 07.06.2019ж. аралығында Қазақстан Республикасы Индустрия және инфрақұрылымдық даму министрлігі Индустриялық даму және өнеркәсіптік қауіпсіздік комитетіның Шығыс Қазақстан облысы бойынша департаменті Қоғамда ҚР өнеркәсіптік қауіпсіздік саласындағы заңнамасы талаптарының сақталуына, өнеркәсіптік қауіпсіздік саласында ерекше тәртіптегі тексеру нәтижесінде анықталған өрескел бұзушылықтарды жою туралы ұйғарымның орындалуын бақылауға жоспардан тыс тексеру жүргізді. Жоспардан тыс тексеру нәтижесінде 23.11.2018ж. № 91 – Э актісінде көрсетілген барлық ескертулердің жойылғаны анықталды.

25.12.2019ж. Қазақстан Республикасы Индустрия және инфрақұрылымдық даму министрлігі Индустриялық даму және өнеркәсіптік қауіпсіздік комитетіның Шығыс Қазақстан облысы бойынша департаменті Қоғамда ҚР өнеркәсіптік қауіпсіздік саласындағы заңнамасы талаптарының сақталуына, өнеркәсіптік қауіпсіздік саласында ерекше тәртіптегі тексеру нәтижесінде анықталған өрескел бұзушылықтарды жою туралы ұйғарымның орындалуын бақылауға тексеру жүргізді. Тексеру нәтижесінде ескертулер анықталған жоқ (25.12.2019ж. № 594 – Э акті).

**Еңбекті қорғау:**

07.06.2019ж. бастап 27.06.2019ж. аралығында «ҚР ДСМ ҚДҚК ШҚО ҚДҚД Өскемен қоғамдық денсаулықты қорғау ҚБ» РММ Қоғамның Уран өндірісінің тәуекел деңгейін бағалау негізінде ерекше тәртіпте тексеруді жүргізді. Тексеру нәтижесінде «Қазақстан Республикасының халықтың саниятариялық-эпидемиологиялық сауаттылығы саласындағы заңнамасы талаптарын бұзушылықтарды жою туралы» № 252 ұйғарым берілді. Қазақстан Республикасының халықтың санитариялық-эпидемиологиялық сауаттылығы саласындағы заңнамасы талаптарын бұзғаны үшін жеке тұлға – Қоғамның жұмыскеріне 15 АЕК (37 875 теңге) мөлшерінде әкімшілік айыппұл салынды.

17.10.2019ж. бастап 06.11.2019ж. аралығында «ҚР ДСМ ТмҚСмҚБК ШҚО ТмҚСмҚБД Өскемен ТмҚСмҚБҚБ» РММ Қоғамның нормативтік құқықтық актілер міндетті талаптарды сақтауына тексеру жүргізді. Тексеру нәтижесінде бұзушылықтарды жою туралы ұйғарым (06.11.2019ж. № 1377-Э/437) берілді. Бір бұзушылықы анықталды, қазіргі уақытта ол жойылды. Қазақстан Республикасының халықтың санитариялық-эпидемиологиялық сауаттылығы саласындағы заңнамасы талаптарын бұзғаны үшін жеке тұлға – Қоғамның жұмыскеріне 15 АЕК (37 875 теңге) мөлшерінде әкімшілік айыппұл салынды.

25.11.2019ж. бастап 29.11.2019ж. аралығында Қоғамның Курчатов қ. ТКК Байыту фабрикасында «ҚР ДСМ ТмҚСмҚБК ШҚО ТмҚСмҚБД Курчатов тауарлар мен көрсетілетін қызметтердің сапасы мен қауіпсіздігін бақылау қалалық басқармасы» РММ ерекше тәртіпте тексеру жүргізді. Тексеру негізінде әкімшілік құқық бұзушылық туралы № 196322453000019 хаттама берілді. Үш бұзушылық анықталды, жою мерзімі – 2020 жыл. Қазақстан Республикасының халықтың санитариялық-эпидемиологиялық сауаттылығы саласындағы заңнамасы талаптарын бұзғаны үшін Қоғамға 115 АЕК (290 375 теңге) мөлшерінде әкімшілік айыппұл салынды.

# 2.2 Қоршаған ортаны қорғау

Сонымен қатар табиғатты қорғау қызметі, қолайлы қоршаған ортаны сақтау және ресурсты үнемдеу де Қоғам үшін басымды болып табылады.

Қоршаған ортаға қамқор болу Қоғамның тұрақты дамуын қамтамасыз етеді. Ықтимал кері әсерді болдырмау үшін Қоғам қоршаған ортаны қорғауды қамтамасыз ету, табиғи ресурстарды сақтау және қалпына келтіру бойынша барлық қажетті іс-әрекеттерді қабылдайды, технологиялық процестерді және жұмыскерлердің жұмыс жағдайларын ұдайы жетілдіріп отырады.

Қоғам қоршаған ортаны қорғау саласында басымды міндеттердің орындалуын қамтамасыз етеді.

Қоғам 2003 жылдан бері ISO 14001 сериясы халықаралық стандарттарының талаптарына қызметтің сәйкестігіне сертификатталды, ал 2018 жылы жаңа ISO 14001:2015 стандарт бойынша сертификатталды.

Қоғам Басқармасының шешімімен 12.04.2019 №21/1156 хаттама) бекітілген «ҮМЗ» АҚ басшылығының саясатына» сәйкес қоршаған ортаны ластауды төмендету бойынша жұмыс жүргізілді.

Жоғарыда аталған Саясаттың негізгі қағидаттарын жүзеге асыру және қоршаған ортаға әсерді төмендету мен қоршаған орта менеджменті жүйесін (ҚОМЖ) жетілдіруге бағытталған нақты экологиялық міндеттерді орындау қамтамасыз етіліп отыр.

Қоғамның барлық бөлімшелерінің қоршаған ортаға әсері ластаушы заттардың шығарындылары, төгінділері мен өндіріс қалдықтарын орналастырудың белгіленген лимиттері шегінде болады.

2019 жылы Қоғам бөлімшелерінің Өскемен қ. алаңы бойынша атомосфераға ластаушы заттардың жалпы шығарындысы белгіленген лимиттерден 57,3 % құрады, Үлбі өз. Жалпы төгінді белгіленген лимиттерден 57,7 % құрады, орналастырылған қауіпті қалдықтар көлемі белгіленген лимиттерден 49,5 % құрады.

Қоғам өндірістерінде қоршаған ортаны қорғау мәселелері тоқсан сайын «Қоршаған ортаны қорғау күндерінде» қаралады.

2019 жылғы 26 қыркүйекте Қоғамда Үлбі өзенінің ұзақтығы 440 метр және ені 30 м дейінгі жағалау бойын тазарту және ретке келтіру бойынша экологиялық акция өткізілді. Акцияны өткізу Қоғамның 70 жылдығына арналды. Акцияға Қоғамның ӨӨК және орталық аппараты бөлімшелерінен 41 адам тартылды. Акция нәтижесінде ауданы 13 000 м2 аумақ қоқыстан тазартылды, ҚТҚ қалалық полигонының аумағына 120 тоннадан артық қоқыс пен ластанған топырақ шығарылды.

Қоғам қоршаған ортаны қорғау бойынша іс-шараларды, соның ішінде шаң- және газтұтқыш қондырғылардың тиімділігін арттыруға, су ресурстарын қорғау және оңтайлы пайдалануға шығындарды қаржыландыруды қамтамасыз етеді.

Қоғамның қоршаған ортаны қорғау жөніндегі іс-шаралар жоспарларымен Өскемен қ. 2019 жылы 685 млн.теңге сомаға 19 іс-шараны орындау көзделген.

Қоғамның тантал өндірісінің «Қаражал» кенішінің қоршаған ортаны қорғау жөніндегі іс-шаралар жоспарымен 2019 жылы 17,6 млн.теңге сомаға 5 іс-шараны орындау көзделген.

Қоғамның тантал өндірісінің байыту фабрикасының қоршаған ортаны қорғау жөніндегі іс-шаралар жоспарымен Курчатов қ. 2019 жылы 6,9 млн.теңге сомаға 8 іс-шараны орындау көзделген.

Ескерту: 2019 жылы қоршаған ортаны қорғау жөніндегі іс-шаралар жоспарын орындауға жұмсалды:

* Өскемен қ. – 685, 6 млн. теңге. Бұл ретте, «Қалдық қоймасы. 1С картасы. 2-кезек. Жабын» іс-шарасы бойынша қаржыны игеру жоспардан кешігіп жатыр, жоспарланған 85,0 млн. теңгенің 45,6 мл. теңгесі игерілген. Кешігу «САМРУК АСТАНА 2030» ЖШС мердігер ұйымы тарапынан шарттық міндеттемелерді орындамауымен байланысты. Жұмыстар 2020ж. аяқталады;
* «Қаражал» кеніші – 65,4 млн. теңге. Іс-шараларды орындауға шығындардың артуы «Жұмыс жобасының сараптамасы және «Қаражал» кенішінде төгінді суларды тазарту имараттарын құрылыс-монтаждау жұмыстарын орындау» жобасы құнының қымбаттауымен байланысты;
* байыту фабрикасы – 6,4 млн. теңге. Барлық іс-шаралар орындалды.

Қоғамда қалдықтарды басқаруды оңтайландыру бойынша жоспарлы жұмыс жүргізілуде, оның негізгі мақсаты – қалдықтар мен олардан қоршаған ортаға зиянды әсерді барынша азайту.

Осы мақсатта «2017-2020жж. «ҮМЗ» АҚ қалдықтарымен жұмыс істеу және «Қалдық шаруашылығы» учаскесінің қызметін қамтамасыз ету жөніндегі іс-шаралар жоспары» және «2018-2022 жылдарға қалдықтарды басқару бағдарламасы» әзірленген.

«2017-2020жж. «ҮМЗ» АҚ қалдықтарымен жұмыс істеу және «Қалдық шаруашылығы» учаскесінің қызметін қамтамасыз ету жөніндегі іс-шаралар жоспарында» 2019 жылға жоспарланған іс-шаралар толық көлемде орындалды. 2019 жылы №5 карта (1-інші кезек) құрылысы аяқталды, № 5 карта (2-нші кезек) құрылыс бойынша жобалау жұмыстары орындалды, 1с картаны толық консервациялау жүргізілді.

«2018-2022 жылдарға қалдықтарды басқару бағдарламасын» орындау шеңберінде уранның массалық концентрациясын реэкстрактіде 140 г/л-ге кезең-кезеңмен арттыра отырып табиғи уранды аффинаждау процесін өнеркәсіптік сынау өткізілді. Сынау барысында экстракттағы уран құрамын 7 г/л-ге, реэкстрактіде 15 г/л-ге арттыруға қол жеткізілді. Қол жеткізілген экстрактті қанықтыру дәрежесі уран бойынша концентрациясы артығырақ – 140 г/л-ге дейінгі реэкстрактті және барлық талап етілетін көрсеткіштер бойынша соңғы өнімнің кондициясын ала отырып, процесс өнімділігін 10% арттыруға мүмкіндік берді. Жүзеге асырылған технологиялық іс-шаралар ТУХК қайта өңдеу технологиясының түзілетін сұйық радиоактивті қалдықтар мөлшерін 12%-төмендетуді қамтамасыз етті. Өнеркәсіптік сынаулар нәтижелері бойынша 13.08.2019ж. № 49-02-02/1283 хаттама шығарылды.

2020 жылға ФТК және ниобий гидроксидін шөгінділеуден бейтараптандырылған аналық ерітінділерді қайта өңдеу бойынша зерттеулер жоспары дайындалды. ФТК және ниобий гидроксидін шөгінділеуден бейтараптандырылған аналық ерітінділерді 58-цехта аммоний фторидін дайындау операциясында пайдалану бойынша зерттеулер жоспары дайындалды.

«ТУХК қайта өңдеу кезінде бастапқы ерітінділер мен реэкстрактіде уранның барынша көп концентрацияларын пайдалануды қамтамасыз ететін технологияны қолдану» сұйық радиоактивті қалдықтар көлемін төмендету бойынша негізгі іс-шаралардың бірі болып табылады.

2019 жылы сұйық радиоактивті қалдықтардың түзілуінің үлестік нормасының 2018 жылы қол жеткізілген деңгейін ұстап тұру және СРҚ түзілуінің үлестік нормасын одан әрі төмендету негізгі міндет болып табылды.

2018 жылы СРҚ көлемдерін төмендету бойынша іс-шараларды орындау нәтижелері бойынша 2019 жылға СРҚ түзілуінің жоспарлы үлестік нормасы 13,75л/кг уран деңгейінде белгіленді.

2019 жылдың төртінші тоқсанында СРҚ түзілудің үлестік нормасын төмендету мақсатында ТУХК кіріс бақылау операцияларындағы ерітіндіде ТИ бойынша барынша жол берілетін уран концентрацияларын ұстап тұру, экстракция және реэкстракция бойынша жұмыстар жалғастырылды.

Қоғамның «Қалдық шаруашылығы» учаскесінде қатты қалдықтарды орналастыруды азайту туралы мәселені шешу үшін және қалдықтарды екіншілік пайдалану ретінде Қоғамда одан әрі сату мақсатында түйіршіктелген бейтарап гипсті алу бойынша учаске жұмыс істейді.

2019 жылы 41,6 тонна түйіршіктелген бейтарап гипс жасалды және тиеліп жөнелтілді.

2019 жылы Халықаралық қоршаған ортаны қорғау күніне орай:

* Қоғамның әкімшілік аумағы мен санитариялық-қорғалған аймағын көгалдандыру, күтіп-ұстау бойынша іс-шаралар орындалды, соның ішінде 150 ағаш көшеттері (50 емен, 100 қайың), 12620 дана гүл көшеттері отырғызылды;
* наурыз айында қоршаған ортаны қорғау саласындағы Қоғамның қызметі туралы көрме стенді жаңартылды;
* жұмыскерлерді Халықаралық қоршаған ортаны қорғау күніне орай көтермелеу туралы Қоғам бойынша бұйрық шығарылды;
* «Өскемен қаласының қоршаған ортасын салауаттандыруға «ҮМЗ» АҚ қосқан үлесі» презентациясы әзірленді, ол Қоғамның өтпелерінде, сонымен қатар БАҚ және шетел мемлекеттерінің өкілдерін тарта отырып қалалық мәслихаттың алқа отырысында баяндама жасау кезінде көрсетілді;
* «Әлия» балабақшасы тәрбиеленушілерінің арасында «Ауа толы айнала» тақырыбына балалар суретінің көрмесі өткізілді. Балалар суретінің көрмесі қорытындылары «ҮМЗ-Информ» зауыт газетінде жарияланды.

# 2.3 Ядролық және радиациялық қауіпсіздікті қамтамасыз ету

Қазақстан Республикасы Ұлттық экономика министрі бекіткен (27.02.2015 №155 бұйрық) «Радиациялық қауіпсіздікті қамтамасыз етуге қойылатын санитариялық-эпидемиологиялық талаптар» гигиеналық нормативтеріне сәйкес А тобындағы персоналдың сәуле алуының жылдық тиімді дозасы 20 мЗв аспау қажет. 2019 жылы Қоғамдағы максималды жылдық дозаның нақты мәні 1,75 мЗв құрады, бұл А тобындағы персоналдың сәуле алуының жылдық тиімді дозасы шегінен 11 есе аз.

Қоғамдағы ядролық және радиациялық қауіпсіздікті қамтамасыз ету және бақылау бойынша барлық жұмыстар Қазақстан Республикасында қолданыстағы ядролық және радиациялық қауіпсіздік саласындағы заңнамалық және нормативтік құжаттардың талаптарына сәйкес орындалды.

# Қатысу өңірлеріндегі экономикалық әсер ету жөніндегі іс-шаралар

# Қатысу өңірлеріндегі әлеуметтік-экономикалық дамуға қолдау көрсету

Қоғам әлеуметтік-жауапты болып табылатындықтан, әлеуметтік саланы дамыту және әлеуметтік жобаларды жүзеге асыру оның басымдықтарының бірі болып табылады.

2012 жылдан бастап Қоғам жұмыскерлері Жетім балалар мен ата-ана қамқорынсыз қалған балаларды қолдау жөніндегі кешенді жоспарды жүзеге асыруға қосылып, Өскемен қаласының балалар үйлерінен 23 баланы патронатты тәрбиелеуге алды. Қоғам жұмыскерлері өткізілетін Қоғамның корпоративтік, мерекелік, спорттық және басқа да мәдени-бұқаралық іс-шараларына тәрбиеленушілердің қатысуын қамтамасыз ете отырып, оларды қазіргі өмір жағдайларына тартады,

2019 жылы Жоспар аясында Қоғам жұмыскерлері «Мектепке жол» жалпыреспубликалық акциясына белсене қатысты. Қоғам жұмыскерлері 1 229 мың теңге жинады, оған паторнаттағы балаларға мектеп және спорт киімдері, аяқ қиім, мектеп сөмкелері, кеңсе керек-жарақтары сатылып алынды.

Қоғам жұмыскерлері он жылдан артық Қоғамның Жастар бірлестігі тұлғасында Өскемен қаласының Мамандандырылған бөбектер үйіне көмектесуде. Жыл сайын «Күлкі сыйла» акциясы арқылы Бөбектер үйінің қажеттіліктері үшін ақшалай қаражат жинау іске асырылады. Жиналған қаражатқа қажетті заттар (Бөбектер үйінің әкімшілігімен келісе отырып) сатылып алынады. 2019 жылы даладағы ойын алаңдары үшін қоршауларды жайғастыруға 319,6 мың теңге мөлшерінде ақшалай қаражат жиналды.

Өңірді абаттандыру аясында Қоғам В.П. Потанинге және Е.П. Славскийге арналған ескерткіштерді (Өскемен қ. көрнекі жерлері) күтіп-ұстау бойынша жұмыстарды (аумағын жинап-тазалау, газондар мен жасыл желекті күтіп-ұстау, жөндеу) атқарады. 2019 жылы ескерткіштерді күтіп-ұстауға шамамен 1,9 млн.теңге жұмсалды.

2019 жылы өңірлердің шағын және орта бизнесін қолдау жөніндегі іс-шараларды жүзеге асыру шеңберінде шағын және орта бизнес кәсіпорындарымен жаңа ұзақмерзімді шарттар жасалған жоқ.

# Тұрақты даму аясында сатып алу қызметін басқару рәсімдері

Сатып алудың жаңа моделіне ауысу жөніндегі іс-шаралар жүзеге асыру сатысында (2019 жылы СДҚ жұмыскерлері SAP ERP жүйесінде оқытудан өтті, анықтамалықтарды ақпаратпен толықтыру бойынша жұмыстар жүргізілуде).

Қоғам <http://zakup.sk.kz> веб-сайтында сатып алу жоспарларын, соның ішінде ұзақмерзімді сатып алу жоспарларын, нормативтік-құқықтық актілерді, сондай-ақ тендерлерді, бір көзден алу тәсілімен сатып алуларды, баға ұсыныстарын сұрату тәсілімен сатып алуларды өткізу және олардың нәтижелері туралы ақпаратты жариялау арқылы сатып алуларды өткізу ашықтығы мен айқындылығын қамтамасыз етеді.

Қоғам сертификатталған, алдын ала біліктілік іріктеуден өткен және әлеуметтік жауапты жеткізушілерден сатып алуды іске асырады.

Талап етілмейтін және айналымдылығы аз қорлардың деңгейін барынша азайту, Қоғамдағы қорлар бойынша шығындарды төмендету жолымен Қоғамның капиталының айналымдылық деңгейін арттыру мақсатында Қоғамның талап етілмейтін және айналымдылығы аз қорларын басқару регламенті әзірленген.

2019 жылы тауарлар, жұмыстар мен көрсетілетін қызметтерді сатып алу көлемі 26 686 млн. теңгені құрады, соның ішінде:

|  |  |
| --- | --- |
| Тауарлар: | 21 639 млн. теңге |
| Жұмыстар:  | 2 580 млн. теңге |
| Көрсетілетін қызметтер:  | 2 467 млн. теңге |

Жергілікті қамту үлесі жоспар бойынша 45% болғанда, 49% құрады.

# Қорытынды

2019 жылы Қоғам «2017-2019 жылдарға арналған корпоративтік әлеуметтік жауапкершілік саласындағы «ҮМЗ» АҚ тұрақты даму бағдарламасының» іс-шараларын жүзеге асыру бойынша бұрын басталған мақсатты бағытталған жұмысты іске асырып келді.

Әлеуметтік даму, еңбекті қорғау, экологиялық қауіпсіздік, сонымен қатар қатысу өңірлерін әлеуметтік-экономикалық дамытуға ат салысу саласындағы іс-шаралар орындалды және нәтижелі болды, және де 2018-2028 жылдарға арналған Қоғамның Даму стратегиясымен 2019 жылға жоспарланған міндеттердің орындалуына септігін тигізді.

Басқарма Төрағасы Р. Медео